  Туспуктэм: Григорий Фомин Наталия Сильвестрова Ярысь 2 номеро шоръёзо школаез рос-прос тупатъян ужъёс мыно. Дышетсконнилэсь юртсэ выльдонэз «Модернизация школьных систем образования» федерал программая быдэстӥське. Со сярысь элькун тӧролэн но кивалтэтлэн пресс-службазы ивортӥз. Школа 1902-тӥ арын усьтӥськиз, со дырысен дышетскон юртэз одӥг пол но быдэсак ӧз тупатъялэ. Туннэ отын 330-лэсь трос пиналъёс дышетско, 37 дышетӥсь ужа. Дышетсконниын канализациез, ву гумыосты, езтыл вотэсъёсты, выжъёсты воштӥзы. Школаысь вань кабинетъёсты, сиськонниез но пищеблокез тупатъялозы. Али юрт пушкын, озьы ик кырласянь быдэстон ужъёсты ортчыто. Озьы ик школалэсь котырзэ но выльдыны малпало. Школаын валь мебелез, тӥрлыкъёсты, тусьты-пуньыезвыльдозы, предметъёсъя лыдпусо лабораториос радъялозы, спорт тӥрлыкъёс басьтозы. Со понна 10 миллион манет висъямын. Ужъёс планъя мыно, дышетсконнилэн директорез пусйиз. Тупатъямлэсь ӟечлыксэ анай-атайёслэн комитетсы, ёрос администрация но депутат корпус чакла. «Туннэ Яр ёросын федерал программая ньыль школаез тупатъяло . Ёрослы со туж кулэ – со быдэсак выльдӥськон но дышетскыны выль луонлыкъёс, со тупатъян гинэ ӧвӧл, сиськонние, спортзалэ, классъёсы выль туала тӥрлык но басьто. Программалэ ужаны кускемез дырысен кык школаез кылем арын тупатъязы ни, туэ ньыльзэ, вуоно арын Пудэм школаез выльдыны малпаськомы » Владимир Невоструев, Кун Кенешлэн тӧроез Тодэ вайытом, 2023-тӥ арын «Модернизация школьных систем образования» программая Удмуртиысь 23 дышетсконниез тыпатъяло: Ижкарысь, Можгаысь, Глазкарысь, Сарапулысь, Алнаш, Красногорск, Сюмси, Эгра, Ува, Глазов, Балезино, Кез, Яр но Сьӧлта ёросъёсысь школаосты. Тегъёс: школаос тупатъянужъёс Яр Удмуртия  